b'\n_START_ARTICLE_\nFechtnerjev goban\n_START_SECTION_\nOpis\n_START_PARAGRAPH_\nFechtnerjev goban ima v mladosti izbo\xc4\x8den, kasneje blazinasto zaobljen klobuk, ki je sprva srebrno sive, pri starej\xc5\xa1ih primerkih pa svetlo sivo rjav. Klobuk gobe dose\xc5\xbee premer do 15 cm._NEWLINE_Spodnja stran klobuka je svetlo rumene barve. Gosto posejane, ozke cevke vsebujejo olivno rjavkast trosni prah._NEWLINE_Meso gobe je rumenkasto belo in milega okusa, na prerezanih mestih pa pomodri. Bet je \xc4\x8dvrst in kijasto oblikovan, pri nekaterih primerkih lahko tudi rahlo trebu\xc5\xa1ast. Bet gobe je rumen in ima mre\xc5\xbeast vzorec po celi dol\xc5\xbeini ter ima v sredini ob\xc4\x8dasno karminsko rde\xc4\x8de odtenke.\n_START_SECTION_\nRaz\xc5\xa1irjenost\n_START_PARAGRAPH_\nFechtnerjev goban raste v toplih listnatih gozdovih, pogosto skupaj z drugimi vrstami gobanov. Ta goban je pri nas redka in za\xc5\xa1\xc4\x8ditena gobja vrsta.'